**Kisbér Város Polgármestere**

**ELŐTERJESZTÉS**

Kisbér Város Önkormányzat Képviselő-testülete

**2025. március 14-ei** ülésére

Tárgy: ingatlan értékesítés (1730/5 hrsz.)

**Tisztelt Képviselő-testület!**

A kisbéri 1730/5 hrsz. alatti önkormányzati ingatlannal több ülésen át hoztak döntéseket (336/2024. (XI.08.) KVÖKt. és 397/2024. (XII.13.) KVÖKt. határozatok), legutóbb a 78/2025. (II.14.) KVÖKt. határozatban a nemzeti vagyonról szóló 2011. évi CXCVI. törvény rendelkezésinek megfelelően döntés született arról, hogy az ingatlan kerüljön meghirdetésre bruttó 9.800.000,- Ft. összegen.

Az ingatlan 2184 m2, kivett beépített terület megnevezésű, kereskedelmi, szolgáltató gazdasági területen fekszik, a pápai vasútvonal és a Széchenyi utca között. Forgalomképes, üzleti vagyonunk részét képezi. Az ingatlanon vezet keresztül a Perczel Mór utcai telkeken húzódó csapadékvíz elvezető árok folytatása, mely miatt az ingatlan értékesítése esetén vízelvezetési szolgalmi jogot kell majd bejegyeztetnünk.

A pályázati felhívásra egy ajánlat érkezett, melynek bontására a Pénzügyi Bizottság ülésén került sor. Az ajánlatot az Import Trade Hungary Kft. (2870 Kisbér, Széchenyi u. 55.) küldte és ajánlatában a bruttó 9.800.000,- Ft-ot vállalta megfizetni. Az Import Trade Hungary Kft. pályázata a pályázati felhívásnak megfelelt.

Kérem Tisztelt Képviselő-testületet, hogy az önkormányzat tulajdonában lévő kisbéri 1730/5 hrsz. alatti ingatlant adja el az Import Trade Hungary Kft-nek a pályázatában szereplő bruttó 9.800.000,- Ft-ért azzal, hogy az adás-vételi szerződésen kerüljön kikötésre, hogy a terület szélén vezető csapadékvíz elvezető árokra szolgalmi jog kerül bejegyzésre, mely szolgalmi jog bejegyzését a vevőnek külön igény támasztása nélkül tűrni köteles.

Továbbá kérem, hogy a szolgalmi jog bejegyzésének intézésére szíveskedjenek felhatalmazást adni.

Kisbér, 2025. március 13.

 Sinkovicz Zoltán s.k. Pápai Mónika s.k.

 polgármester referens

**Határozati javaslat:**

Kisbér Város Önkormányzat Képviselő-testülete

a kisbéri 1730/5 hrsz. alatti önkormányzati ingatlan eladására kiírt pályázati felhívás alapján az ingatlant bruttó 9.800.000,- Ft. összegen eladja az Import Trade Hungary Kft-nek (2870 Kisbér, Széchenyi u. 55.) azzal, hogy az adásvételi szerződésen kerüljön kikötésre, hogy a terület szélén vezető csapadékvíz elvezető árokra szolgalmi jog kerül bejegyzésre, mely szolgalmi jog bejegyzését a vevőnek külön igény támasztása nélkül tűrnie kell.

utasítja a Kisbéri Közös Önkormányzati Hivatalt az adás-vételi szerződés előkészítésére.

felhatalmazza a város polgármesterét a fenti feltételeket tartalmazó adás-vételi szerződés aláírására és szolgalmi jog bejegyzéséhez szükséges intézkedések megtételére.

**Határidő:** azonnal

**Felelős:** Sinkovicz Zoltán polgármester

 Dr. Pápai Tamás jegyző